OBRAZLOŽENJE UZ PRIJEDLOG ODLUKE O DODJELI JAVNIH PRIZANJA OPĆINE KRAŠIĆ

Predlaže se donošenje Odluke o dodjeli javnih priznanja Općine Krašić s ciljem cjelovitog uređenja načina dodjele javnih priznanja osobama i organizacijama koje su svojim radom, postignućima i djelovanjem dale osobit doprinos razvoju, ugledu i dobrobiti Općine Krašić. Budući da Općina Krašić do sada nije imala poseban opći akt kojim bi ovo područje bilo uređeno, Odlukom se utvrđuju vrste javnih priznanja, uvjeti i kriteriji za njihovu dodjelu te postupak predlaganja, razmatranja i odlučivanja, čime se osigurava jasan i transparentan postupak dodjele javnih priznanja.
